**HATÁROZATOK - 2017**

**1/2017. (I. 16.) BRNÖ sz. határozat**

**Napirend**

1. Együttműködési megállapodás felülvizsgálata
2. Rendezvénysorozat előadásai

**2/2017. (I. 16.) BRNÖ sz. határozat**

**Együttműködési megállapodás felülvizsgálata**

A Budaörsi Roma Nemzetiségi Önkormányzat képviselő-testülete a 10/2014. (XI.18.) BRNÖ sz. határozattal elfogadott, és a 3/2015. (I.28.) BRNÖ sz. határozatával valamint a 2/2016. (I.14.) BRNÖ sz. határozatával jóváhagyott, a Budaörsi Roma Nemzetiségi Önkormányzat, Budaörs Város Önkormányzata valamint a Budaörsi Polgármesteri Hivatal közötti háromoldalú együttműködési megállapodást felülvizsgálta és változatlan tartalommal jóváhagyja.

**3/2017. (I. 16.) BRNÖ sz. határozat**

**Rendezvénysorozat előadásai**

A Budaörsi Roma Nemzetiségi Önkormányzat a Humanae Vocis Alapítványt bízza meg a Míg te rólam semmit, addig én rólad mindent tudok című rendezvénysorozat 2017. januárjában megvalósuló 2 db előadás megszervezésével és az előadások megtartásával. A Budaörsi Roma Nemzetiségi Önkormányzat 2 X 87.500 Ft-ot, összesen 175.000 Ft-ot utal át a fenti szolgáltatás fejében, számla ellenében, a rendezvények megtartása után. Az összeg a Budaörs Város támogatásából kerül felhasználásra.

Az előadások időpontjai és helyszínei:

* 2017. január 17. 18.00 óra, helyszín: 2040 Budaörs, Templom tér 15.
* 2017. január 21. 18.00 óra, helyszín: 2040 Budaörs, Templom tér 15.

**4/2017. (II. 6.) BRNÖ sz. határozat**

**Napirend**

1. Együttműködési megállapodás felülvizsgálata
2. Cigány népzenei együttes
3. Népviseleti ruhák
4. Rendezvénysorozat

**5/2017. (II. 6.) BRNÖ sz. határozat**

**Együttműködési megállapodás felülvizsgálata**

Budaörsi Roma Nemzetiségi Önkormányzat képviselő-testülete a 2/2017. (I. 16.) BRNÖ sz. határozatával jóváhagyott, a Budaörsi Roma Nemzetiségi Önkormányzat, Budaörs Város Önkormányzata valamint a Budaörsi Polgármesteri Hivatal közötti háromoldalú együttműködési megállapodást felülvizsgálta és Budaörs Város Önkormányzat Képviselő-testülete 4/2017.(I.25.) ÖKT sz. határozatával elfogadott szükséges formai módosításokkal változatlan tartalommal jóváhagyja.

**6/2017. (II. 6.) BRNÖ sz. határozat**

**Cigány népzenei együttes**

A Budaörsi Roma Nemzetiségi Önkormányzat cigány népzenei együttest hoz létre. Az együttes hagyományos cigány népzenét és néptáncokat fog megtanulni és előadni. Az együttes nevét a nemzetiségi önkormányzat később határozza meg, miután véleményeket kér a helyi cigány lakosságtól. A Budaörsi Roma Nemzetiségi Önkormányzat fenntartja és működteti az együttest.

**7/2017. (II. 6.) BRNÖ sz. határozat**

**Népviseleti ruhák**

A Budaörsi Roma Nemzetiségi Önkormányzat az általa létrehozásra kerülő cigány népzenei együttes részére a 2017. évi állami költségvetési támogatás terhére az alábbi eszközöket vásárolja meg: hagyományos cigány népviseleti ruhák. Összeg: 150.000 Ft.

**8/2017. (II. 6.) BRNÖ sz. határozat**

**Rendezvénysorozat**

A Budaörsi Roma Nemzetiségi Önkormányzat a Humanae Vocis Alapítványt bízza meg a „"Míg én rólad mindent, te rólam semmit sem tudsz" című rendezvénysorozat 2040 Budaörs, Templom tér 15. helyszínű, 2017. február 10. 18.00 órakor kezdődő következő állomásának lebonyolításával és az előadás megtartásával.

A Budaörsi Roma Nemzetiségi Önkormányzat a Budaörs Város Önkormányzata Képviselő-testülete részéről a 165/2016. (VI.22.) ÖKT sz. határozatában megállapított 525.000,- Ft. összegű pályázati támogatási forrásból 87.500 Ft-ot fizet ki a Humanae Vocis Alapítványnak a rendezvény megtartását követően, számla ellenében, átutalással.

**9/2017. (II. 27.) BRNÖ sz. határozat**

**Napirend**

1. Budaörsi Roma Nemzetiségi Önkormányzat 2017. évi költségvetése
2. Budaörsi Roma Nemzetiségi Önkormányzat 2016. évi költségvetésének módosítása
3. A 7/2017. (II. 6.) BRNÖ sz. határozat módosítása
4. Rendezvénysorozat előadása

**10/2017. (II. 27.) BRNÖ sz. határozat**

**Budaörsi Roma Nemzetiségi Önkormányzat 2017. évi költségvetése**

1. A Budaörsi Roma Nemzetiségi Önkormányzat a 2017. évi költségvetését az 1. – 3. sz. mellékletekben foglalt tartalommal fogadja el.
2. A Képviselő-testület − figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásaira a Budaörsi Roma Nemzetiségi Önkormányzat 2017. évi költségvetésének

|  |  |  |
| --- | --- | --- |
| költségvetési bevételét | 782 | ezer Ft-ban |
| költségvetési kiadását | 1 152 | ezer Ft-ban |
| költségvetési egyenlegét | * 370 | ezer Ft-ban |
| állapítja meg, ezen belül |  |  |
|  |  |  |
| működési költségvetés bevételét | 782 | ezer Ft-ban |
| működési költségvetési kiadását | 1 152 | ezer Ft-ban |
| működési költségvetési egyenlegét | * 370 | ezer Ft-ban |
|  |  |  |
| felhalmozási költségvetési bevételét | 0 | ezer Ft-ban |
| felhalmozási költségvetési kiadását | 0 | ezer Ft-ban |
| felhalmozási költségvetési egyenlegét | 0 | ezer Ft-ban |
| állapítja meg. |  |  |

1. A 2. bekezdésben megállapított 370 ezer Ft összegű költségvetési hiányt belső finanszírozással, az előző év költségvetési maradványának bevonásával fedez az Önkormányzat.
2. A Budaörsi Roma Nemzetiségi Önkormányzat Képviselő-testülete az Áht. 34.§. (2) bekezdése, valamint az az államháztartás végrehajtásáról szóló 368/2011 (XII.31.) Kormányrendelet 43/A §. (2) bekezdése alapján felhatalmazza az Elnököt a bevételek és kiadások módosítására, valamint a kiemelt előirányzatok közötti átcsoportosításra.
3. A Képviselő-testület - az első negyedév kivételével – negyedévenként, de legkésőbb a költségvetési beszámoló elkészítésének határidejéig, december 31-i hatállyal módosítja a költségvetési határozatát.
4. A bevételek beszedésekor, a kiadások teljesítésekor lehetőség szerint készpénzkímélő fizetési módokat kell alkalmazni.

Készpénz felvétele, illetve készpénzes kifizetés a házipénztárból kizárólag a  a készlet – és kis értékű tárgyi eszköz beszerzésekre, a kiküldetési, reprezentációs kiadásokra, továbbá az egyes kisösszegű szolgáltatási kiadások készpénzben történő teljesítésére engedélyezhető.

**11/2017. (II. 27.) BRNÖ sz. határozat**

**Budaörsi Roma Nemzetiségi Önkormányzat 2016. évi költségvetésének módosítása**

Budaörsi Roma Nemzetiségi Önkormányzat Képviselő-testülete a 2016. évi költségvetésének módosítását az előterjesztés 1. sz. mellékletben foglalt tartalommal **4 205 eFt főösszeggel** fogadja el.

**12/2017. (II. 27.) BRNÖ sz. határozat**

**A 7/2017. (II. 6.) BRNÖ sz. határozat módosítása**

A Budaörsi Roma Nemzetiségi Önkormányzat a 7/2017. (II. 6.) BRNÖ sz. határozatát úgy módosítja, hogy az általa létrehozott cigány népzenei együttes részére, az alábbi eszközöket vásárolja meg: hagyományos cigány népviseleti ruhák. Összeg: 300.000 Ft.

**13/2017. (II. 27.) BRNÖ sz. határozat**

**Rendezvénysorozat előadása**

A Budaörsi Roma Nemzetiségi Önkormányzat a Humanae Vocis Alapítványt bízza meg a Míg te rólam semmit, addig én rólad mindent tudok című rendezvénysorozat 2017. március 02-án 18.00 órakor, a 2040 Budaörs, Templom tér 15. szám alatt megvalósuló előadás megszervezésével, megtartásával. A Budaörsi Roma Nemzetiségi Önkormányzat 87.500 Ft-ot utal át a fenti szolgáltatás fejében, számla ellenében, a rendezvény megtartása után. Az összeg a Budaörs Város támogatásából kerül felhasználásra.

**14/2017. (IV. 19.) BRNÖ sz. határozat**

**Napirend**

1. Szervezeti és működési szabályzat módosítása

**15/2017. (IV. 19.) BRNÖ sz. határozat**

**Szervezeti és működési szabályzat módosítása**

A Budaörsi Roma Nemzetiségi Önkormányzat képviselő-testülete Szervezeti és Működési Szabályzatát az előterjesztés mellékleteként csatolt módosított szöveggel jóváhagyja.

**16/2017. (V. 12.) BRNÖ sz. határozat**

**Napirend**

NYILVÁNOS ülés

1.) Budaörsi Roma Nemzetiségi Önkormányzat 2016. évi költségvetésének végrehajtásáról szóló beszámoló

2.) Javaslat Budaörs Város Önkormányzat Képviselő-testületéhez benyújtott, illetve az önkormányzat által 2017. évben támogatott pályázat, és a pályázatban szereplő programok, feladatok ellátására

3.) Javaslat a Nemzetközi Roma Nap megszervezésére

4.) Javaslat a cigány népzenei és néptánc foglalkozások, táncház a budaörsi iskolákban című program megszervezésére

5.) Javaslat az „Érzékenyítő foglalkozások a holokauszttal kapcsolatban” program megvalósítására

6.) Döntés a Budaörsi Roma Nemzetiségi Önkormányzat részére nyújtott 2017. évi állami feladatalapú költségvetési támogatás felosztásáról

7.) Döntés a Budaörsi Roma Nemzetiségi Önkormányzat részére nyújtott 2017. évi állami feladatalapú támogatás felhasználásáról

**17/2017. (V. 12.) BRNÖ sz. határozat**

**Budaörsi Roma Nemzetiségi Önkormányzat 2016. évi költségvetésének végrehajtásáról szóló beszámoló**

Budaörsi Roma Nemzetiségi Önkormányzat Képviselő-testülete a Budaörsi Roma Nemzetiségi Önkormányzat 2016. évi költségvetésének végrehajtásáról szóló beszámolót az alábbiak szerint fogadja el:

(1) A Budaörsi Roma Nemzetiségi Önkormányzat Képviselő-testülete a Budaörsi Roma Nemzetiségi Önkormányzat költségvetésének végrehajtását

(a) 4 205 eFt teljesített bevételi főösszeggel, melyből

* 4 057 eFt költségvetési bevétel
* 148 eFt finanszírozási bevétel

(b) 3 835 eFt kiadási főösszeggel, melyből

* 3 835 eFt költségvetési kiadás
* 0 eFt finanszírozási kiadás

hagyja jóvá.

(2) Budaörsi Roma Nemzetiségi Önkormányzat Képviselő-testülete a 2016. évi zárszámadását az 1-5.sz. mellékletek szerint fogadja el.

(3) Budaörs Roma Nemzetiségi Önkormányzat Képviselő-testülete a Budaörsi Roma Nemzetiségi Önkormányzat 2016. évi költségvetési maradványát az 5. sz. melléklet szerint hagyja jóvá.

Határidő: azonnal

Felelős: elnök

Végrehajtást végzi: Pénzügyi Iroda

**18/2017. (V. 12.) BRNÖ sz. határozat**

**Javaslat Budaörs Város Önkormányzat Képviselő-testületéhez benyújtott, illetve az önkormányzat által 2017. évben támogatott pályázat, és a pályázatban szereplő programok, feladatok ellátására**

A Budaörsi Roma Nemzetiségi Önkormányzat Képviselő-testülete úgy dönt, hogy:

1. Budaörs Város Önkormányzatának Képviselő-testületéhez beadott és elfogadott pályázatát, azaz az abban szereplő programokat, feladatokat a Budaörsi Roma Nemzetiségi Önkormányzat haladéktalanul, azonnali hatállyal elkezdi megvalósítani.

2. Budaörs Város Önkormányzata a 70/2017. (IV.26.) ÖKT. sz. határozatában úgy döntött, hogy a Budaörsi Roma Nemzetiségi Önkormányzat számára 2.825.000,- Ft összeget biztosít 2017. évi programjainak támogatásához. A 2017. évi önkormányzati programtámogatásnál az egyes programok megvalósítása során felmerülő kiadások költségei vonatkozásában az előterjesztés 1. sz. melléklete szerint dönt.

**19/2017. (V. 12.) BRNÖ sz. határozat**

**Javaslat a Nemzetközi Roma Nap megszervezésére**

A Budaörsi Roma Nemzetiségi Önkormányzat úgy dönt, hogy a Nemzetközi Roma Nap alkalmából a 2017. május 14-én, 2040 Budaörs, Templom tér 15. számú helyszínen – cigány népzenei előadás, cigány néptánc bemutató, cigány gasztronómiai bemutató, fotók, plakátok készítése, kiállítása – programot szervez, melynek megvalósítására a Humanae Vocis Alapítványt kéri fel.

A Budaörsi Roma Nemzetiségi Önkormányzat a rendezvény költségeire a Budaörs Város Önkormányzatától nyert 2017. évi pályázati támogatásából 445.000,-Ft összeget biztosít a program megszervezése után, a Humanae Vocis Alapítvány számára átutalással, számla ellenében.

**20/2017. (V. 12.) BRNÖ sz. határozat**

**Javaslat a cigány népzenei és néptánc foglalkozások, táncház a budaörsi iskolákban című program megszervezésére**

A Budaörsi Roma Nemzetiségi Önkormányzat úgy dönt, hogy a budaörsi iskolákban első alkalommal 2017. május és június hónapban *cigány népzenei és néptánc foglalkozásokat, valamint táncházat* szervez, amelynek megtartására a Közös Esély Egyesületet kéri fel.

A Budaörsi Roma Nemzetiségi Önkormányzat úgy dönt, hogy a cigány népzenei és néptánc foglalkozások, valamin a táncház rendezvény költségeire a Budaörs Város Önkormányzatától nyert 2017. évi pályázati támogatásából a Közös Esély Egyesület számára 300.000,-Ft összeget biztosít a program megszervezése után átutalással, számla ellenében.

**21/2017. (V. 12.) BRNÖ sz. határozat**

**Javaslat az „Érzékenyítő foglalkozások a holokauszttal kapcsolatban” program megvalósítására**

A Budaörsi Roma Nemzetiségi Önkormányzat úgy dönt, hogy az érzékenyítő foglalkozások a holokauszttal kapcsolatban című programokat 2017. május, június és július hónapban, 2040 Budaörs, Templom tér 15. számú helyszínen szervezi meg, melynek megvalósítására Rézműves Melinda egyéni vállalkozót kéri fel. A Budaörsi Roma Nemzetiségi Önkormányzat a költségekre a Budaörs Város Önkormányzatától nyert 2017. évi pályázati támogatásából, 850.000,-Ft összeget biztosít a program megszervezése után, a Rézműves Melinda egyéni vállalkozó számára átutalással, számla ellenében.

**22/2017. (V. 12.) BRNÖ sz. határozat**

**Döntés a Budaörsi Roma Nemzetiségi Önkormányzat részére nyújtott 2017. évi állami feladatalapú költségvetési támogatás felosztásáról**

A Budaörsi Roma Nemzetiségi Önkormányzat Képviselő-testülete úgy dönt, hogy a 2017. évi állami feladatalapú költségvetési támogatás 1.312.024,- Ft összegének felosztását az előterjesztés 1. sz. melléklete szerint elfogadja.

**23/2017. (V. 12.) BRNÖ sz. határozat**

**Döntés a Budaörsi Roma Nemzetiségi Önkormányzat részére nyújtott 2017. évi állami feladatalapú támogatás felhasználásáról**

1. A Budaörsi Roma Nemzetiségi Önkormányzat úgy dönt, hogy a *„Cigány táncház sorozat Budaörsön”* című programot 2017. június hónapban, 2040 Budaörs, Templom tér 15. számú helyszínen szervezi meg, melynek megvalósítására a Humanae Vocis Alapítványt kéri fel. A Budaörsi Roma Nemzetiségi Önkormányzat a költségekre a 2017. évi állami feladatalapú költségvetési **I. félévi támogatásából 656.012,-** Ft összeget biztosít a program megszervezése után, a Humane Vocis Alapítvány számára átutalással, számla ellenében.

2. A Budaörsi Roma Nemzetiségi Önkormányzat úgy dönt, hogy a *„Cigány táncház sorozat Budaörsön”* című programot 2017. július és augusztus hónapban, 2040 Budaörs, Templom tér 15. számú helyszínen szervezi meg, melynek megvalósítására a Humanae Vocis Alapítványt kéri fel. A Budaörsi Roma Nemzetiségi Önkormányzat a költségekre a 2017. évi állami feladatalapú költségvetési **II. félévi támogatásából 656.012,-** Ft összeget biztosít a program megszervezése után, a Humane Vocis Alapítvány számára átutalással, számla ellenében.

**24/2017. (VI. 22.) BRNÖ sz. határozat**

**Napirend**

NYILVÁNOS ülés

1.) Budaörsi Roma Nemzetiségi Önkormányzat 2017. évi költségvetésének módosítása

**25/2017. (VI. 22.) BRNÖ sz. határozat**

**Budaörsi Roma Nemzetiségi Önkormányzat 2017. évi költségvetésének módosítása**

Budaörsi Roma Nemzetiségi Önkormányzat Képviselő-testülete a 2017. évi költségvetésének módosítását az előterjesztés 1. sz. mellékletben foglalt tartalommal **5 289 eFt főösszeggel** fogadja el.

Határidő: azonnal

Felelős: elnök

Végrehajtást végzi: Pénzügyi Iroda

**26/2017. (VIII. 29.) BRNÖ sz. határozat**

**Napirend**

NYILVÁNOS ülés

1.) Javaslat iskolai eszközök vásárlására

2.) Javaslat a 23/2017. (V. 12.) BRNÖ sz. határozat módosítására a *„Cigány táncház sorozat Budaörsön”* című program megvalósulásának változása okán

**27/2017. (VIII. 29.) BRNÖ sz. határozat**

**Javaslat iskolai eszközök vásárlására**

A Budaörsi Roma Nemzetiségi Önkormányzat Képviselő-testülete úgy dönt, hogy:

1.) iskolai tanszerek és eszközök vásárlására a budaörsi hátrányos helyzetű cigány gyermekek iskolakezdéséhez 350.000,- Ft összeget biztosít, a 2017. évi állami működési költségvetés támogatás terhére.

2.) A Képviselő-testület a 350.000,- Ft összeget készpénzben igényli meg, melynek felvételére felhatalmazza Babos Imre elnököt.

**28/2017. (VIII. 29.) BRNÖ sz. határozat**

**Javaslat a 23/2017. (V. 12.) BRNÖ sz. határozat módosítására a *„Cigány táncház sorozat Budaörsön”* című program megvalósulásának változása okán**

A Budaörsi Roma Nemzetiségi Önkormányzat úgy dönt, hogy módosítja a 23/2017. (V. 12.) BRNÖ sz. határozat 2. pontját a következők szerint:

- 2.) A Budaörsi Roma Nemzetiségi Önkormányzat úgy dönt, hogy a *„Cigány táncház sorozat Budaörsön”* című programot 2017. szeptember 09., 10., 16., 17., 23. és 24-én (összesen 6 alkalommal), 2040 Budaörs, Templom tér 15. számú helyszínen szervezi meg, melynek megvalósítására a Humanae Vocis Alapítványt kérte fel. A Budaörsi Roma Nemzetiségi Önkormányzat a költségekre a 2017. évi állami feladatalapú költségvetésiII. félévi támogatásából 656.012,-Ft összeget biztosít a program megvalósítása után, a Humane Vocis Alapítvány számára átutalással, számla ellenében.

**29/2017. (X. 25.) BRNÖ sz. határozat**

**Napirend**

NYILVÁNOS ülés

1.) Budaörsi Roma Nemzetiségi Önkormányzat 2017. évi költségvetésének módosítása

**30/2017. (X. 25.) BRNÖ sz. határozat**

**Budaörsi Roma Nemzetiségi Önkormányzat 2017. évi költségvetésének módosítása**

Budaörsi Roma Nemzetiségi Önkormányzat Képviselő-testülete a 2017. évi költségvetésének módosítását az előterjesztés 1. sz. mellékletben foglalt tartalommal **5 289 eFt főösszeggel** fogadja el.

Határidő: azonnal

Felelős: elnök

Végrehajtást végzi: Pénzügyi Iroda

**31/2017. (XI. 24.) BRNÖ sz. határozat**

**Napirend**

NYILVÁNOS ülés

1.) Döntés a 2017. évi közmeghallgatás időpontjáról

2.) Javaslat a „Cigány népzenei és néptánc foglalkozások” megrendezésének időpontjára

3.) Javaslat a „Cigány népzenei és néptánc foglalkozások” megrendezésének költségeire

**32/2017. (XI. 24.) BRNÖ sz. határozat**

**Döntés a 2017. évi közmeghallgatás időpontjáról**

A Budaörsi Roma Nemzetiségi Önkormányzat Képviselő-testülete úgy dönt, hogy a 2017. évi közmeghallgatását november 24-én, pénteki napon tartja meg 845 órai kezdettel.

**33/2017. (XI. 24.) BRNÖ sz. határozat**

**Javaslat a „Cigány népzenei és néptánc foglalkozások” megrendezésének időpontjára**

A Budaörsi Roma Nemzetiségi Önkormányzat úgy dönt, hogy jóváhagyja a Cigány népzenei és néptánc foglakozások” c. program megvalósítását 2017. november 27 – december 15. között.

**34/2017. (XI. 24.) BRNÖ sz. határozat**

**Javaslat a „Cigány népzenei és néptánc foglalkozások” megrendezésének költségeire**

Budaörsi Roma Nemzetiségi Önkormányzat Képviselő-testülete úgy dönt, hogy

1. „Cigány népzenei és néptánc foglakozások” című programot szervez 2017. november 27 – december 15-ig, melynek megvalósításra a Humanae Vocis Alapítványt kéri fel.

2. a rendezvény költségeire a Budaörs Város Önkormányzatától nyert 2017. évi pályázati támogatásából 358.000,-Ft összeget biztosít a program megszervezése után, a Humanae Vocis Alapítvány számára átutalással, számla ellenében.

3. a többletköltségek fedezetésre a 2017. évi programokra kötött ÖNKSZ/2017-322.sz. Támogatási szerződés 4. pontja értelmében, a szerződésben szereplő programok között a  „Cigány népzenei és néptánc foglakozások” c. program javára 58.000.- Ft összegű átcsoportosítással kíván élni, a „Cigány népzenei és néptánc együttes fenntartása, működtetése” program terhére.

**35/2017. (XI. 24.) BRNÖ sz. határozat**

A Budaörsi Roma Nemzetiségi Önkormányzat a Szervezeti és Működési Szabályzatának 7.4. pontja alapján előre meghirdetett közmeghallgatását rendben megtartotta.